Benckendorff

**Benckendorff** (vene keeles *Бенкендорф*) on Saksimaalt Salzwedelist pärit baltisaksa rae- ja aadlisuguvõsa. Tänapäeval elavad suguvõsaliikmed Austrias, Belgias, Hollandis, Inglismaal, Saksamaal ja Venemaal.

## Ajalugu
Esimeseks teadaolevaks suguvõsa liikmeks oli Salzwedelist pärit Andras Benckendorff, kes teenis Poola sõjaväes ja asus elama Riiga. Tema poeg Johann Benckendorff (surnud 1615) oli juba Riia raehärra. Viimase pojapoeg Johann Benckendorff (1626–1680) oli Riia raehärra ja bürgermeister, ning tõsteti aadliseisusse 1674. aastal (vastavalt 1660. aasta Rootsi aadliseadusele andis rae vanembürgermeistri ametikoht päriliku aadliseisuse).

1765. aastal immatrikuleeriti suguvõsa Liivimaa aadlimatriklisse ja 1773. aastal Eestimaa rüütelkonna aadlimatriklisse.

Alexander von Benckendorff koos oma järglastega sai 8. novembril 1832 keiser Nikolai I-lt Venemaa Keisririigi krahvitiitli, kuid kuna tal puudusid meessoost järglased, siis 15. novembril 1832 laienes krahvitiitel ka tema vennapojale Konstantin von Benckendorffile ning viimase meessoost järglastele.

## Suguvõsa liikmeid
* Johann (Hans) Benckendorff (maetud 1615), Riia raehärra 
* Johann Benckendorff (surnud 1636), Riia raehärra, maafoogt 1625 

*A Johann von Benckendorff (1626–1680), Riia raehärra ja bürgermeister 1669–1680, Riia linnakonsistooriumi juhi asemik
**B1 Konrad Johann von Benckendorff (1661–1699), rentmeister Riias
**B2 Johann von Benckendorff (1659–1727), Riia raehärra ja bürgermeister 1710–1719, viimane Riia linnusekrahv, Liivimaa asekuberner (1721–)
***C1 Johann von Benckendorff (1684–1717), ülemsekretär Riias
****D Johann von Benckendorff (1712–1751 Riia) (*Иван Иванович Б.*), 
***C2 Johann ''Michael von Benckendorff'' (Hermann von Benkendorff) (1720–1775) (Бенкендорф, Иван Иванович), Venemaa sõjaväelane, Tallinna ülemkomandant (1771–1775)
****D1 Christoph von Benckendorff (1749–1823) (Бенкендорф, Христофор Иванович), Venemaa sõjaväelane, Liivimaa sõjakuberner (1797) Riia sõjakuberner (1796–1799)
*****F1 Krahv Alexander von Benckendorff (1781–1844), Venemaa sõjaväelane ja riigitegelane (Venemaa keisririigi salapolitsei Üksiku Sandarmikorpuse looja ja riikliku julgeolekuasutuse – kolmanda osakonna juht 1826–1844.)
******G Maria, abielus Maria Aleksandrovna Volkonskaja (1820–1880), Keila-Joa mõisa pärijanna, Peeter Volkonski esivanem
*****F2 Konstantin von Benckendorff (1784–1828), Venemaa sõjaväelane ja diplomaat (vene Константин Христофорович Б.)
******G Krahv Konstantin von Benckendorff (1817–1858) (Бенкендорф, Константин Константинович), Venemaa sõjaväelane ja diplomaat
*******H1 Krahv Alexander von Benckendorff (1849–1916) (Бенкендорф, Александр Константинович), Venemaa riigitegelane ja diplomaat Londonis
********I Krahv Konstantin Aleksandrovitš Benckendorf (1880–1959), Vene SFNV delegatsiooni sõjaline mereväe ekspert Tartu rahulepingu läbirääkimistel;
*******H2 Krahv Paul von Benckendorff (1853–1921), Venemaa ülemõuemarssal (vene Павел Константинович Б.)
*******H3 Natalie von Benckendorff (1854–1931), Malta ordu daam, abiellus Preisi poliitiku, Hatzfeldti vürsti ja Trachenbergi hertsogi Hermanniga (saksa Hermann von Hatzfeldt)
*****F3 Katharina Alexandra Dorothea, abielus Dorothea von Lieven (1785–1857), Euroopa suurilmadaam, Püha Katariina ordeni kavaler (ru)
****D2 Katherina Christiana (1750–1785), abiellus Jägala mõisniku Adam Ludwig von Breverniga (1757–1823)
****D3 Hermann Johann von Benckendorff (1751–1800), kreisimarssal, Kiltsi ja Vorsti, Tolli mõisnik (*Ермолай Иванович Б.*) 
*****F Paul Friedrich von Benckendorff (1784–1841), baltisaksa poliitik, Eestimaa rüütelkonna peamees 1824–1827, Eestimaa maanõunik 1827–1833
******G Hermann von Benckendorff (1815–1883), kaardiväekapten, adrakohtunik, Eestimaa rüütelkonna peamees 1851–1854, Eestimaa maanõunik, Liigvalla, Jäneda ja Varangu mõisnik
*******H1 Alexander von Benckendorff (1846–1910), Paide kreisi kreisisaadik, Jäneda mõisnik
********I1 Hermann Julius Konstantin von Benckendorff (1881–1908)
********I2 Hans von Benckendorff (1882–1919), Jäneda lossi rajaja, abiellus 1911. aastal Maria Zakrevskajaga 1893–1974), kes abiellus hiljem Nikolai von Budbergiga , sai Eesti kodakondsuse ja hiljem oli R. H. Bruce Lockharti, Maksim Gorki ja Herbert Wellsi lähedane
********I3 Gerhard Paul Konstantin von Benckendorff (1885–1932 Brasiilia)
********I4 Paul Boris Ulrich Georg von Benckendorff (1886–)
********I5 Alexander Christoph Karl Otto von Benckendorff (1888–1970)
******H2 Alexander von Benckendorff (1819–1851), vene sõjaväelane (*Александр Павлович Б.*)
*******I1 Dmitri von Benckendorff (1844–1917), vene riigitegelane ja kunstnik (*Дмитрий Александрович Б.*)
*******I2 Alexander von Benckendorff (1848–1915), vene sõjaväelane, kindralleitnant, mõisnik Podoolia kubermangus (*Александр Александрович Б.*)
****D4 Georg Christian von Benckendorff (1754–1790), alampolkovnik, hukkus Hamina lahingus, meesliin kustus (*Егор Иванович Б.*) 
****D5 Johann (Hans) von Benckendorff (1763–1841), Vinogradovo mõisnik Moskva kubermangus, nn Moskva haru esivanem (*Иван Иванович Б.*)
*****F1 Alexander von Benckendorff (1800–1873), Krasnopolje mõisnik, Mogiljovi kubermangus
******G Michael von Benckendorff (1840–1904), petrooleumi- ja naftaettevõtte Benkendorff (vene "Торговый дом Бенкендорф и Ко") asutaja Bakuus (*Михаил Александрович Б.*)
*****F2 Woldemar Christian von Benckendorff (1807–1864), Starina mõisnik, Kaluga kubermangus

## Benckendorffi suguvõsa mõisavaldused
*Eestimaa kubermang:
**Ao (*Hackeweid*) (1845−1903, naisliinis kuni 1919), Jäneda (*Jendel*) (1833−1919), Kabala (*Kappel*) (1824−u 1834 pandi-, u 1834−1874 pärusvaldus), Kehtna (*Kechtel*) (1824−u 1834 pandi-, u 1834−1874 pärusvaldus), Keila-Joa (*Schloß Fall*) (1827 pandi-, 1827−1869 pärusvaldus, majoraat aastast 1844), Kiltsi (*Schloß Aß*) (1778−1816), Kuie (*Kui*) (1790−1803, pandivaldus), Käesalu (*Kaesal*) (1837−1869, majoraat aastast 1844), Liigvalla (*Löwenwolde*) (1833−1903, naisliinis kuni 1919), Meremõisa (*Merremois*) (1837−1869, majoraat aastast 1844), Tolli (*Pargenthal*) (1775−1778), Varangu (*Warrang*) (1819−1820 pandi-, 1820−1903 pärusvaldus, naisliinis kuni 1919), Vorsti (*Sternhod*) (1778−1816)
*Kaluga kubermang:
**Starina
*Moskva kubermang:
**Vinogradovo
*Tambovi kubermang:
**Sosnovka (XVIII sajandi lõpp−1918)

## Viited

## Kirjandus
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 28-36 https://personen.digitale-sammlungen.de/baltlex/Blatt_bsb00000601,00037.html?prozent=; parandused lk 9 https://personen.digitale-sammlungen.de/baltlex/Blatt_bsb00000601,00424.html?prozent=.
*Hupel, August Wilhelm. *Materialen zu einer estländischen Adelsgeschichte*. − Nordische Miscellaneen. Riga: Hartknoch, 1789. Lk 42-45 http://books.google.ee/books?id=edwCAAAAYAAJ&pg=PA42.
*Бороздин, К. М. *Опыть исторического родословия дворянь и графовь Бенкендорфовь*. Санктпетербургь: Вь типографий Императовской Российской Академия, 1841 http://elib.shpl.ru/ru/nodes/4867-borozdin-k-m-opyt-istoricheskogo-rodosloviya-dvoryan-i-grafov-benkendorfov-spb-1841.
*Долгорукой, Князь Федорь. *Родословный сборникь (сь гербами)*. С.-Петербургь: Типография п. ф. "Электро-Типография Н. Я. Стойковой", 1913. Lk 1-2 http://elib.shpl.ru/ru/nodes/70100-vyp-1-1913#mode/inspect/page/3/zoom/4.

## Välislingid

*Benckendorffide portreed (vene keeles) saidil baronet65.livejournal.com
*Bencendorffi suguvõsa genealoogia ja suguvõsaliikmete eluloolised andmed saidil bogatov.info
*Benckendorffi suguvõsa genealoogia (vene keeles) saidil baronet65.livejournal.com